2.พระราชบัญญัติกองทุนพัฒนาระบบสถาบันการเงินเฉพาะกิจ พ.ศ. 2558

สาระสำคัญของกฎหมาย

1.กำหนดให้จัดตั้งกองทุนฯ ภายในสำนักงานเศรษฐกิจการคลัง กระทรวงการคลัง และให้มีคณะกรรมการกองทุนฯ (ปลัดกระทรวงการคลังเป็นประธาน และผู้อำนวยการสำนักงานเศรษฐกิจการคลังเป็นกรรมการและเขานุการ) ทำหน้าที่กำกับดูแลการดำเนินงานของกองทุนฯ

2.กำหนดให้สถาบันการเงินเฉพาะกิจซึ่งรับเงินฝากจากประชาชน 4 แห่ง ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ และธนาคารอิสลามแห่งประเทศไทย นำส่งเงินเข้ากองทุนฯ ในอัตราที่รัฐมนตรีว่าการกระทรวงการคลังประกาศกำหนดโดยความเห็นชอบของคณะรัฐมนตรีแต่ต้องไม่เกินร้อยละ 1 ต่อปีของยอดเงินที่ได้รับจากประชาชน

3.เงินของกองทุนฯ ให้ใช้เพื่อ (1) เพิ่มทุนให้สถาบันการเงินเฉพาะกิจที่นำส่งเข้ากองทุนฯ (2) ให้ความช่วยเหลือทางการเงินแก่สถาบันการเงินอื่นที่มีกฎหมายเฉพาะจัดตั้งขึ้นตามที่คณะรัฐมนตรีประกาศกำหนด (3) พัฒนาระบบสถาบันการเงินเฉพาะกิจ และ (4) ให้ความช่วยเหลือทางการเงินแก่กองทุนเพิ่มการฟื้นฟูและพัฒนาระบบสถาบันการเงินโดยการให้กู้ยืม